चिल्ड्रन पार्क वाइल्ड किड्स थीम पर होगा विकसित
चिड़ियाघर
मस्ती के साथ जानवरों से प्रेम करना सीखेंगे बच्चे
संजय गांधी जैविक उद्यान का चिल्ड्रन पार्क वाइल्ड किड्स पार्क के रूप में विकसित किया जाएगा। पार्क में बच्चों के खेलने-कूदने से लेकर जानवरों के प्रति प्रेम का भाव भी जगाया जाएगा। इसके लिए हर खिलौने पर वाइल्ड लाइफ का थीम होगा। विभिन्न जानवरों के सेप में झूले, रोप क्लाइम्ब, वाटर स्लाइड और गोलाकार घूमने वाला झूला रहेगा। बच्चों के खेलने- कूदने और मनोरंजन के लिए उद्यान प्रशासन ने चिल्ड्रन पार्क को और अधिक विकसित करने का निर्णय लिया है। वर्तमान में यहां खेलने-कूदने के लिए बहुत अधिक व्यवस्था नहीं है।
बच्चों के लिए नई व्यवस्था
उद्यानके उपनिदेशक आरके झा ने बताया कि चिल्ड्रन पार्क को खूबसूरत, आकर्षक और मनोरंजक बनाने की कवायद जनवरी से शुरू हो जाएगी। आधुनिक और नए तरह के झूले आदि के लिए टेंडर निकाला जा चुका है। पार्क में अब भी कुछ जगह बची है। इसमें बच्चों के लिए नई तरह की व्यवस्था की जानी है।
वाटर प्ले की भी व्यवस्था
बच्चोंकी मस्ती के लिए पार्क में वाकिंग ट्री होगी। हरे-भरे पेड़-पौधे के आकार में वाकिंग ट्री रहेगी। इसके अंदर बच्चे घुस कर आगे-पीछे चल सकते हैं। वहीं बच्चों के फोटोग्राफी फन के लिए विभिन्न जानवरों का मास्क रहेगा। इस मास्क के पीछे जाकर बच्चे अपना फोटो खिंचवा सकते हैं। इसके अलावा यहां वाटर प्ले की भी व्यवस्था होगी।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva